[{"text_idx": "#000000", "text": "Capel Hanesyddol yng Nghanol Llundain"}, {"text_idx": "#000001", "text": "Mae\u2019r gwasanaethau yn dilyn trefn syml. Cychwynnir y gwasanaeth drwy ganu gweddi fer, sef yr intrada. Yna fe gyhoeddir yr emyn cyntaf gan y pregethwr cyn"}, {"text_idx": "#000002", "text": "ei ddarlleniad cyntaf. Dilynir yr ail emyn gyda gweddi sydd yn cloi gyda Gweddi'r Arglwydd. Bydd un o\u2019r blaenoriaid wedyn yn cyhoeddi unrhyw newyddion cyn y casgliad a gymerir i gefnogi gwaith y capel. Wedi\u2019r trydydd emyn bydd y pregethwr yn traddodi\u2019r bregeth cyn cynnig bendith wedi'r emyn olaf."}, {"text_idx": "#000004", "text": "Ar Sul cyntaf pob mis cynhelir gwasanaeth arbennig dan ofal yr aelodau, gan ganolbwyntio ar thema arbennig. Dilynir patrwm gwahanol i\u2019r arfer gyda nifer o gyfranwyr yn cynnig amryw o eitemau yn hytrach na\u2019r bregeth arferol."}, {"text_idx": "#000005", "text": "Ar y trydydd Sul ym mis Mai ac ar Sul y Cofio byddwn yn cynnal \u2018cymanfa ganu\u2019 \u2013 gw\u0302yl ganu emynau traddodiadol. Dyma gyfle i ganu nifer o hen ffefrynnau ac i ddarganfod emynau newydd dan ofal arweinydd gwadd."}, {"text_idx": "#000006", "text": "Yn draddodiadol cynhelir y gwasanaeth ar doriad y wawr ar fore dydd Nadolig ond mi benderfynwyd cynnal gwasanaeth Jewin ar amser mwy cymdeithasol, sef ail Sul mis Ionawr am 5.00yh. Mae\u2019r gwasanaeth yn nodweddiadol gan i\u2019r carolau gael eu perfformio yn ddigyfeiliant gan unawdwyr, deuawd neu barti. Dilynir y gwasanaeth gan chaws a gwin sydd bellach yn bluen yng nghap digwyddiadau Nadolig y Cymry yn Llundain."}, {"text_idx": "#000007", "text": "Yn ystod cyfnod y Nadolig cynhelir gwasanaeth o lithiau a charolau ar yr ail Sul ym mis Rhagfyr yn ogystal a\u0302\u2019n Gwasanaeth Cymun Nadolig ar brynhawn y Sul cyn y Nadolig."}]